ພວກເສື້ອແດງ ຫຼາຍໝື່ນຄົນ ທຳການໂຮມຊຸມນຸມ ສະໜັບສະໜຸນລັດຖະບານໄທ ເປັນເວລາ 3 ມື້
ທ່ານ ຈະຕຸພອນ ພ້ອມພັນ ແກນນຳກຸ່ມເສື້ອແດງ ໃຫ້ຄຳໝັ້ນສັນຍາວ່າ ກຸ່ມຂອງທ່ານຈະປົກປ້ອງ ລັດຖະບານທີ່ພວກຕົນ ເລືອກຕັ້ງຂຶ້ນມານັ້ນ.
ປະຊາຊົນໄທ ຫຼາຍໝື່ນຄົນ ທີ່ສະໜັບສະໜຸນ ນາຍົກລັດ ຖະມົນຕີໄທ ທ່ານນາງຢິ່ງລັກ ຊີນນະວັດ ທີ່ປະສົບກັບບັນ ຫານັ້ນ ໄດ້ໄປໂຮມຊຸມ ນຸມກັນ ຢູ່ນອກນະຄອນຫຼວງບາງ ກອກ ໃນວັນເສົາວານນີ້ ຊຶ່ງເປັນ ສ່ວນນຶ່ງຂອງແຜນການ ໂຮມຊຸມນຸມກັນ ເປັນເວລາ 3 ມື້ ເພື່ອຕອບໂຕ້ ຕໍ່ການປະ ທ້ວງຕໍ່ຕ້ານລັດຖະບານ ມາເປັນເວລາຫຼາຍເດືອນ ທີ່ໃນ ບາງ ຄັ້ງໄດ້ເກີດຄວາມຮຸນແຮງນັ້ນ ໃນການສະແດງກຳລັງຄັ້ງໃຫຍ່ສຸດໃນຮອບຫຼາຍໆເດືອນ ຂອງເຂົາເຈົ້າ ພວກ“ ທີ່ສະໜັບສະໜຸນລັດຖະ ບານ ກ່າວວ່າ ພວກເຂົາເຈົ້າ ພ້ອມທີ່ຈະຕໍ່ສູ້ກັບທຸກໆການ ເຄື່ອນໄຫວເພື່ອປົດ ທ່ານນາງຢິ່ງລັກອອກຈາກໜ້າທີ່ນັ້ນ ຜູ້ນຳເສື້ອແດງ ຈະຕຸພອນ ພ້ອມພັນ ກ່າວຕໍ່ພວກນັກຂ່າວວ່າ ກຸ່ມຂອງທ່ານຈະບໍ່ ຍິນຍອມຮັບເອົາການກໍ່ລັດຖະປະຫານ ຫຼືການດຳເນີນຄວາມພະຍາຍາມທີ່ຈະປົດ ອຳນາດທ່ານນາງຢິ່ງລັກ ໂດຍຜ່ານຂະບວນການ ຂອງສານນັ້ນ ເມື່ອບໍ່ເທົ່າໃດວັນຜ່ານມານີ້ ສານສູງແຫ່ງນຶ່ງຂອງໄທ ໄດ້ຕົກລົງທີ່ຈະພິຈາລະນາ ການຟ້ອງຮ້ອງທາງກົດໝາຍຕໍ່ ທ່ານນາງຢິ່ງລັກ ຊຶ່ງການຟ້ອງນີ້ ແມ່ນມາຈາກ ບັນດາສະມາຊິກສະພາທີ່ຕໍ່ຕ້ານລັດຖະບານ ທີ່ ກ່າວວ່າ ນາງໄດ້ເຮັດຜິດລັດຖະ ທຳມະນູນໃນການປົດສະມາຊິກສະພາ ຄວາມໝັ້ນຄົງແຫ່ງຊາດທ່ານນຶ່ງ ເພື່ອ ຜົນປະໂຫຍດທາງການເມືອງ ໃນປີ 2011 ນອກນີ້ ທ່ານນາງ ຢິ່ງລັກ ຍັງເປັນຈຸດຂອງການສອບສວນເລື້ອງການສໍ້ລາດບັງ ຫຼວງທີ່ພົວພັນກັນ ກ່ຽວກັບບົດບາດຂອງນາງ ໃນໂຄງການຮັບຊື້ ຫຼືຈຳນຳເຂົ້າ ຈາກຊາວນາ ຊຶ່ງເຮັດໃຫ້ລັດຖະບານສິ້ນເປືອງເງິນໄປ ຫຼາຍຕື້ດອລລ່ານັ້ນ ຖ້າຫາກຖືກສານຕັດສິນວ່າ ມີຄວາມຜິດໃນທັງສອງຄະດີ ທ່ານນາງກໍມີສິດຖືກ ປົດອອກຈາກໜ້າທີ່ໄດ້